Ουίλτ Τσάμπερλεϊν

Γυμνάσιο και κολλέγιο

Ο Τσάμπερλεϊν αγωνίστηκε 3 χρονιές με την σχολική ομάδα του γυμνασίου του μετρώντας συνολικά 37,4 πόντους ανά παιχνίδι.
Το 1955 εντάχθηκε στο Kansas University.
Αγωνίστηκε δυο σαιζόν με την ομάδα του πανεπιστημίου , οδηγώντας την σε ένα πρωτάθλημα περιφέρειας , με μέσο όρο 29,9 πόντων και 18,3 ριμπάουντ ανά παιχνίδι και στις δυο σαιζόν.

Χάρλεμ Γκλοουμπτρόττερς

Ο Τσάμπερλεϊν θέλησε να γίνει επαγγελματίας καλαθοσφαιριστής πριν τελειώσει τις σπουδές του , ευρισκόμενος στο τελευταίο έτος σπουδών , όμως τότε οι κανόνες απαγόρευαν τη συμμετοχή σε παίκτες που δεν είχαν σπουδάσει.
Ο Τσάμπερλεϊν , παρ' όλα αυτά, ξεκίνησε την καλαθοσφαιρική του καριέρα το 1958 αγωνιζόμενος για τους Χάρλεμ Γκλοουμπτρόττερς, μια ομάδα που δεν συμμετείχε στο NBA, έναντι 200.000$, για συμβόλαιο τριών ετών.

Φιλαδέλφεια / Σαν Φρανσίσκο Γουόριορς

Το 1959 ξεκίνησε η σταδιοδρομία του στο NBA αφού έγινε "Τερριτόριαλ πικ" στα Ντραφτ του 1959 από τους Φιλαδέλφεια Γουόριορς.
Στο πρώτο του παιχνίδι σκόραρε 43 πόντους και μάζεψε 28 ριμπάουντ.
Ολοκλήρωσε τη σαιζόν με 37,5 πόντους και 27,0 ριμπάουντ ανά παιχνίδι.
Χρειάστηκε μόλις 56 παιχνίδια για να σημειώσει 2.102 πόντους και να σπάσει το ρεκόρ των περισσότερων πόντων σε μια σαιζόν , ρεκόρ το οποίο είχε ο Μπομπ Πετί που χρειάστηκε 72 παιχνίδια για να πετύχει αυτό το κατόρθωμα. Ο Τσάμπερλεϊν συνέτριψε το προηγούμενο ρεκόρ ολοκληρώνοντας τη σαιζόν με σύνολο 2.707 πόντων.
Αναδείχθηκε καλύτερος πρωτοεμφανιζόμενος (ρούκι) της χρονιάς καθώς και σημαντικότερος παίκτης του πρωταθλήματος.
Στο πρωτάθλημα οι Γουόριορς έφτασαν μέχρι τα τελικά της Ανατολικής περιφέρειας όπου έχασαν από τους Μπόστον Σέλτικς
Τη σαιζόν 1960-1961 ο Τσάμπερλεϊν ξεπέρασε το φράγμα των 3.000 πόντων και των 2.000 ριμπάουντ έχοντας συνολικά 3.033 πόντους (38,3) και 2.149 ριμπάουντ (27,2).
Έκανε μάλιστα και το ρεκόρ των περισσότερων ριμπάουντ από έναν παίκτη στο ίδιο παιχνίδι μαζεύοντας 55 ριμπάουντ.
Είχε περίπου το 32% των πόντων και το 31% των ριμπάουντ της ομάδας του εκείνη τη σαιζόν
Ακολούθησε η σαιζόν 1961-62 όπου ο Τσάμπερλεϊν έσπασε και το φράγμα των 4.000 πόντων φτάνοντας τους 4029 συνολικά που αποτελεί ρεκόρ του NBA ως σήμερα.
Την συγκεκριμένη αγωνιστική περιόδο σκόραρε 50,4 πόντους και μάζευε 25,7 ριμπάουντ ανά παιχνίδι!
Μάλιστα εκείνη τη σαιζόν απέναντι στους Νιού Γιορκ Νικς σκόραρε 100 πόντους κάνοντας ρεκόρ περισσότερων πόντων από έναν παίκτη στο ίδιο παιχνίδι.
Μάλιστα στο Όλ Σταρ Γκέιμ του 1962 ο Τσέμπερλεϊν σκόραρε 42 πόντους , επίδοση που αποτελεί , ακατάρηπτο ως σήμερα , ρεκόρ για Όλ Σταρ Γκέιμ αγώνα.
Για άλλη μια φορά η ομάδα του σταματάει στα τελικά της περιφέρειας γνωρίζοντας την ήττα από τους Μπόστον Σέλτικς.
Τη σαιζόν 1962-1963 οι Γουόριορς μετέφεραν την έδρα τους στο Σαν Φρανσίσκο όμως ο Τσάμπερλεϊν δε φάνηκε ιδιαίτερα επηρεασμένος από αυτή την αλλαγή σκοράροντας 44,8 πόντους και μαζεύοντας 24,3 ριμπάουντ ανά παιχνίδι.
Αν και ο Τσάμπερλεϊν ήταν για μια ακόμη σαιζόν εκπληκτικός οι Γουόριορς νίκησαν μόλις τα 21 από τα 80 παιχνίδια τους , χάνοντας τα Play-Off.
Τη σαιζόν 1963-64 οι Γουόριορς προσλαμβάνουν τον Άλεξ Χάνουμ ως προπονητή.
Ο Τσάμπερλεϊν δεν ανέπτυξε καλές σχέσεις με τον Χάνουμ και μάλιστα η σχέση τους έγινε ακόμα πιο άσχημη όταν ο Χάνουμ θέλησε να αφήσει τον Τσαμπερλεϊν αναπληρωματικό και να έχει ως βασικό Σέντερ τον Νέιτ Θέρμοντ τον οποίο οι Γουόριορς είχαν επιλέξει 3ο στα Ντραφτ του 1963.
Έστω και με αυτό τον τρόπο ο Τσάμπερλεϊν ήταν και πάλι ο ηγέτης της ομάδας με 36,9 πόντους και 22,3 ριμπάουντ , και τον Χάνουμ να μην μπορεί να τον χρησιμοποιεί τελικά ως αναπληρωματικό όπως ήθελε. Ταυτοχρόνως οι Γουόριορς θα έφταναν και πάλι στα τελικά της περιφέρειας για να χάσουν από τους Μπόστον Σέλτικς του Μπιλ Ράσελ με 4-1 νίκες.
Στα μέσα της αγωνιστικής περιόδου του 1964-64 ο Τσάμπερλεϊν αποφασίζει να φύγει από τους Γουόριορς ύστερα από 5,5 χρόνια και επιστρέφει στη Φιλαδέλφεια (ΗΠΑ) για να αγωνιστεί για τους Φιλαδέλφεια 76ers.

Φιλαδέλφεια 76ers

Στο τέλος της σαιζόν , ο Τσάμπερλεϊν μετρούσε 34,7 πόντους και 22,9 ριμπάουντ , και με τις δυο ομάδες.
Οι Γουόριορς κατέρρευσαν εκείνη τη σαιζόν κάνοντας μόλις 17 νίκες σε 80 παιχνίδια.
Ειδικά χωρίς τον Τσάμπερλεϊν είδαν κατακόρυφη πρώση.
Οι Σίξερς αντιθέτως κατάφεραν να φτάσουν στα τελικά της περιφέρειας όπου ηττήθηκαν από τους Σέλτικς με 4-3 νίκες.
Το τελευταίο μάλιστα παιχνίδι που παίχθηκε στη Βοστώνη οι Σέλτικς επικράτησαν 110-109 σε ένα παιχνίδι που έμεινε στην ιστορία για πολλούς λόγους.
Λιγότερο από 2 λεπτά πριν τη λήξη οι Σέλτικς ήταν μπροστά με 110-103 και ο Τσάμπερλεϊν με 6 δικούς του πόντους μείωσε. Δευτερόλεπτα πριν το τέλος οι Σίξερς είχαν την ευκαιρία για την ανατροπή αφού είχαν την επαναφορά στη βασική γραμμή των Σέλτικς.
Ο Τζον Χάβλιτσεκ όμως έκλεψε την μπάλα και έδωσε την πρόκριση στους Σέλτικς.
Η σαιζόν 1965-66 είδε τον Τσάμπερλεϊν να ολοκληρώνει με 33,5 πόντους και 24,6 ριμπάουντ και να κερδίσει - μόλις - το δεύτερο βραβείο του πολυτιμότερου παίκτη της σαιζόν μετά το 1960.
Αυτή ήταν η τελευταία σαιζόν που ο Τσάμπερλεϊν έσπαγε το φράγμα των 2.000 πόντων.
Στο πρωτάθλημα οι Σίξερς έφτασαν και πάλι στα τελικά της περιφέρειας όπου έχασαν και πάλι από τους  Σέλτικς με 4-1 νίκες.
Τη σαιζόν 1966-67 προπονητής στους Σίξερς ανέλαβε ένας παλιός γνώριμος του Τσάπερλεϊν, ο  Άλεξ Χάνουμ που ήταν προπονητής του στους Γουόριορς τις 2 τελευταίες σαιζόν που ο Τσάμπερλεϊν αγωνίζονταν στην ομάδα του Σαν Φρανσκίσκο.
Οι δυο τους τελικά συμφιλιώθηκαν και ο Τσάμπερλεϊν πείστηκε από τον Χάνουμ να δουλέφει το αμυντικό του παιχνίδι.
Αυτό είχε ως αποτέλεσμα να πιάσει σημαντικά στο σκοράρισμα στους 24,1 πόντους, μάζεψε όμως 24,2 ριμπάουντ και κέρδισε για δεύτερη συνεχόμενη χρονιά το βραβείο του πολυτιμότερου παίκτη της σαιζόν.
Εκείνη τη σαιζόν οι Σίξερς με τους Τσάμπερλεϊν, Χαλ Γριρ και Μπιλ Κάνινγχαμ ολοκλήρωσαν με ρεκόρ 69-13, σημειώνοντας τις περισσότερες νίκες που είχε κάνει ομάδα στην ιστορία του NBA.
Την επίδοση αυτή κατάφεραν να σπάσουν μόνο οι Σικάγο Μπουλς τη σαιζόν 1995-96 όταν σημείωσαν 72 νίκες και 10, μόλις, ήττες και οι Γκόλντεν Στειτ Γουόριορς τη σαιζόν 2015-2016 όταν σημείωσαν 73 νίκες και 9 μόλις ήττες, ρεκόρ το οποίο αποτελεί το καλύτερο μέχρι σήμερα.
Το ρεκόρ των Σίξερς όμως παραμένει η τρίτη καλύτερη επίδοση στο NBA.
Οι Σίξερς έφτασαν για 3η συνεχόμενη χρονιά στα τελικά της περιφέρειας όπου θα αντιμετώπιζαν ξανά τους πανίσχυρους Μπόστον Σέλτικς που είχαν πανηγυρίσει τα 8 τελευταία πρωταθλήματα του NBA.
Οι Σίξερς νίκησαν εύκολα τη σειρά με 4-1 και στα τελικά του πρωταθλήματος αντιμετώπισαν την παλιά ομάδα του Τσάμπερλεϊν τους Σαν Φρανσίσκο Γουόριορς, τους οποίος νίκησαν με 4-2 νίκες.
Την επόμενη σαιζόν ο Τσάμπερλεϊν με 24,3 πόντους και 23,8 ριμπάουντ βραβεύθηκε και πάλι ως πολυτιμότερος παίκτης της σαιζόν.
Στα Play-Off, οι Σίξερς έφτασαν για άλλη μια φορά στα τελικά της περιφέρειας όπου αντιμετώπισαν και πάλι τους Μπόστον Σέλτικς.
Αν και οι Σίξερς προηγούνταν με 3-1 νίκες οι Σέλτικς έκαναν την  ανατροπή και νίκησαν τη σειρά με 4-3 νίκες.
Πρώτη φορά στην ιστορία του NBA γινόνταν μια τέτοια ανατροπή.

Λος Άντζελες Λέικερς

Το καλοκαίρι του 1968 , ο Τσάμπερλεϊν πήρε μεταγραφή στους Λος Άντζελες Λέικερς έναντι ανταλλαγής με τον, επίσης Σέντερ Ντάραλ Ίμχοφ, που το 1962 αγωνίζονταν στους Νικς και ήταν προσωπικός αντίπαλος του Τσάμπερλεϊν όταν αυτός σκόραρε 100 πόντους.
Τη σαιζόν 1968-69 οι Λέικερς, με τον Τσάμπερλεϊν να σημειώνει 20,5 πόντους και 21,1 ριμπάουντ, τερμάτισαν στην 1η θέση της Δυτικής Περιφέρειας ενώ στα Play-Off έφτασαν μέχρι τους τελικούς του πρωταθλήματος όπου έχασαν από τους, παλιούς γνώριμους του Τσάμπερλεϊν, Μπόστον Σέλτικς.
Τη σαιζόν 1969-70 ο Τσάμπερλεϊν αγωνίστηκε σε μόλις 12 παιχνίδια λόγω τραυματισμού όμως οι Λέικερς κατάφεραν και τερμάτισαν στην 2η θέση της Δυτικής περιφέρειας με ρεκόρ 46-36, πίσω από τους Ατλάντα Χοκς.
Στα Play-Off οι Λέικερς έφτασαν και πάλι στους τελικούς του πρωταθλήματος όπου ηττήθηκαν ξανά με 4-3 νίκες , αυτή τη φορά από τους Νιού Γιορκ Νικς.
Την επόμενη αγωνιστική περίοδο, οι Λέικερς συνέχισαν να στοχεύουν το πρωτάθλημα. Με τον Τσάμπερλεϊν να σκοράρει 20,7 πόντους και να μαζεύει 18,2 ριμπάουντ τερμάτισαν και πάλι στη 2η θέση της δυτικής περιφέρειας με ρεκόρ 48-34 και έφτασαν ως τα τελικά της Περιφέρειας όπου έχασαν με 4-1 νίκες από τους, μετέπειτα πρωταθλητές, Μιλγουόκι Μπακς.
Τη σαιζόν 1971-72 ο, 35 ετών πλέον, Τσάμπερλείν, έκανε άλλη μια αξιοπρεπή σαιζόν με  14,8 πόντους και 19,2 ριμπάουντ.
Οι Λέικερς ήταν ασταμάτητοι και με ρεκόρ 69-13 ισοφάρισαν την ως τότε καλύτερη επίδοση των Φιλαδέλφεια 76ers, την οποία η ομάδα της Φιλαδέλφεια είχε επιτύχει με τον Τσάμπερλεϊν στη σύνθεσή της.
Επίσης έκαναν το, διατηρητέο, ως σήμερα ρεκόρ των 33 συνεχόμενων νικών.
Οι Λέικερς έφτασαν μέχρι τα τελικά του πρωταθλήματος και νίκησαν με 4-1 νίκες τους Νικς κατακτώντας το πρωτάθλημα.
Με πολύ καλές εμφανίσεις στους τελικούς ο Τσάμπερλεϊν αναδείχθηκε πολυτιμότερος παίκτης των τελικών.
Τη σαιζόν 1972-73, τελευταία στην καριέρα του Τσάμπερλεϊν, οι Λέικερς έκαναν ρεκόρ 60-22 τερματίζοντας στη 2η θέση της Δυτικής Περιφέρειας, καταφέρνοντας όμως να φτάσουν μέχρι τα τελικά του πρωταθλήματος όπου έχασαν τη σειρά με 4-1 νίκες από τους Νιού Γιορκ Νικς.
Στην τελευταία του σαιζόν ο Τσάμπερλεϊν ολοκλήρωσε με 13,2 πόντους και 18,6 ριμπάουντ.

Προπονητική καριέρα

Ο Τσάμπερλεϊν μετά την αποχώρησή του από την ενεργό δράση διετέλεσε προπονητής για μια σαιζόν (1973-74) στην ομάδα των Σαν Ντιέγκο Κονκίσταδορς, που αγωνίζονταν στο άλλο μεγάλο πρωτάθλημα μπάσκετ της Αμερικής, το ABA.

Η ζωή του μετά το μπάσκετ

Ο Τσάμπερλεϊν μετά το τέλος και της προπονητικής του καριέρας ασχολήθηκε με επιχειρήσεις.
Άνοιξε ένα νυκτερινό κλαμπ στο Χάρλεμ της Νέας Υόρκης ενώ συνήθιζε να επενδύει χρήματα και σε αθλητικούς συλλόγους.
Πέθανε το 1999 από συμφορητική καρδιακή ανεπάρκεια, σε ηλικία 63 ετών.